ക്രിസ്ത്യന് പള്ളിയില് അതിക്രമിച്ചു കയറി സംഘ്പരിവാര് ഭജന നടത്തി ബാംഗ്ലൂര്: ബജ്റംഗ്ദള്, വിശ്വഹിന്ദു പരിഷത്ത് അടക്കമുള്ള സംഘ്പരിവാര് പ്രവര്ത്തകര് ക്രിസ്ത്യന് പള്ളിയില് അതിക്രമിച്ചു കയറി ഭജന ചൊല്ലി പ്രതിഷേധം . നിര്ബന്ധിത മതപരിവര്ത്തനം ആരോപിച്ച് പ്രതിഷേധ സൂചകമായാണ് പള്ളിയില് ഭജന ചൊല്ലിയത്.കര്ണാടകയിലെ ഹൂബ്ലിയില് ഞായറാഴ്ച രാവിലെയാണ് വിവാദ സംഭവം. സ്ത്രീകളും പുരുഷന്മാരും അടക്കമുള്ള സംഘം ഭജന ചൊല്ലുന്നതിന്റെ വിഡിയോയും പ്രചരിക്കുന്നുണ്ട് . തുടര്ന്ന് മതപരിവര്ത്തനം നടത്തുന്ന പാസ്റ്റര് സോമു അവരധിയെ അറസ്റ്റ് ചെയ്യണമന്നാവശ്യപ്പെട്ട് ബി.ജെ.പി എം.എല്.എ അരവിന്ദ് ബെല്ലദ് റോഡ് തടഞ്ഞാണ് പ്രതിഷേധിച്ചത് . പള്ളിയില് വെച്ച് ഹിന്ദുത്വവാദികള് തന്നെ ആക്രമിച്ചെന്ന് ആരോപിച്ച് പാസ്റ്റര് ആശുപത്രിയില് പ്രവേശിച്ചിരുന്നു. അതേ സമയം പട്ടികജാതിക്കാരെയും ഗോത്ര വിഭാഗക്കാരെയും നിര്ബന്ധിച്ച് മതപരിവര്ത്തനം നടത്തുന്നുവെന്ന് ആരോപിച്ച് പാസ്റ്ററെ പൊലീസ് അറസ്റ്റ് ചെയ്തു. വിശ്വനാഥ് എന്നുപേരുള്ള ഒരാളെ മതപരിവര്ത്തനം ചെയ്യാന് ശ്രമിച്ചിരുന്നു. എന്നാല് ഇയാള് ചര്ച്ചില് നിന്നും പോയി പാസ്റ്ററെ അറസ്റ്റ് ചെയ്യണമെന്ന് പൊലീസില് പരാതിപ്പെട്ടു. തുടര്ന്ന് ഞങ്ങളുടെ പ്രവര്ത്തകര് ഒരുമിച്ച് പള്ളിയില് കയറി ഭജന പാടുകയായിരുന്നു ബജ്റംഗ്ദള് സംസ്ഥാന കണ്വീനര് രഘു സഖ്ലേഷ് പൊര വ്യക്തമാക്കി .The post ക്രിസ്ത്യന് പള്ളിയില് അതിക്രമിച്ചു കയറി സംഘ്പരിവാര് ഭജന നടത്തി first appeared on MalayalamExpressOnline.